กีรติ ศิวะเกื้อ

กีรติ ศิวะเกื้อ (เกิด 9 กุมภาพันธ์ พ.ศ. 2527) ชื่อเล่น โอ๊ค เป็นนักแสดงและครูสอนการแสดงชาวไทย เริ่มเป็นที่รู้จักจากการนำแสดงมิวสิควีดีโอเพลง แพ้คำว่ารัก ของวง Calories Blah Blah ต่อมามีผลงานละคร อาทิ แรงเงา, ดาวเคียงเดือน, ผู้กองยอดรัก, วันหนึ่งจะเป็นซุปตาร์, ลมไพรผูกรัก ฯลฯ และภาพยนตร์ อาทิ The Impossible, Trade of Innocents, Sur-Real ในปี 2556 ได้ร่วมกับเพียงไพฑูรย์ สาตราวาห ก่อตั้งสตูดิโอสอนการแสดงชื่อ SPARK Drama
ในปี 2561 กีรติเรียนจบการแสดงหลักสูตร 1 Year Professional Conservatory ที่ Atlantic Acting School และหลักสูตร Summer Intensive ที่ T. Schreiber Studio เมืองนิวยอร์ก ประเทศสหรัฐอเมริกา ปัจจุบัน กีรติได้รับทุน Lillian Disney Scholarship และเข้าศึกษาต่อปริญญาโททางด้านการแสดงที่ California Institute of the Arts เมืองลอสแอนเจลิส ประเทศสหรัฐอเมริกา

**ประวัติ**
กีรติ ศิวะเกื้อ ชื่อเล่น โอ๊ค เป็นนักแสดงชาวไทย เกิดเมื่อวันที่ 9 กุมภาพันธ์ พ.ศ. 2527  เริ่มสนใจการแสดงและได้รับโอกาสแสดงละครเวทีครั้งแรกเมื่ออายุ 17 โดยได้รับการสนับสนุนจาก Santa Fe Preparatory School ประเทศสหรัฐอเมริกาเมื่อครั้งไปเป็นนักเรียนแลกเปลี่ยน  กีรติกลับมาประเทศไทยและเข้าเรียนในคณะบริหารธุรกิจ มหาวิทยาลัยชินวัตร ควบคู่กับการเรียนการแสดงในวันเสาร์-อาทิตย์ ที่ โรงเรียนการแสดง บางกอกดรามา ของทางช่อง 3 และการแสดงสำหรับภาพยนตร์ที่ โรงเรียนการแสดงของสมาคมผู้กำกับภาพยนตร์แห่งประเทศไทย 
ปี 2547 กีรติได้แสดงภาพยนตร์เรื่อง โบอางูยักษ์ ของบริษัทสหมงคลฟิล์ม และเริ่มถ่ายโฆษณาในปีถัดมา หลังจบการศึกษาจากมหาวิทยาลัย กีรติเข้าเรียนหลักสูตรสร้างศิลปิน (MAA) ที่โรงเรียนดนตรีมีฟ้า และทำงานการแสดงละครเวทีอย่างต่อเนื่อง ร่วมกับกลุ่มละครและสถาบันการศึกษามากมาย อาทิ กลุ่มละคร B-Floor, กลุ่มละครมะขามป้อม, พระจันทร์เสี้ยวการละคอน, คณะอักษรศาสตร์ จุฬาลงกรณ์มหาวิทยาลัย ฯลฯ การแสดงของกีรติเริ่มเป็นที่รู้จักและได้รับการยอมรับจากการแสดงละครเวทีเรื่อง Welcome to Nothing ของผู้กำกับละครเวทีอิสระ นพพันธ์ บุญใหญ่ นอกจากหน้าที่นักแสดงที่กีรติทำเป็นหลักแล้ว การทำงานกับโปรดักชั่นละครโรงเล็ก กีรติยังได้โอกาสทำหน้าที่ผู้ช่วยผู้กำกับ ผู้แปลบทละคร พนักงานขายบัตรเข้าชม ล่าม ฯลฯ 
ปี พ.ศ. 2553 กีรติได้รับการชักชวนให้กลับสู่งานภาพยนตร์อีกครั้งโดยเป็นนักแสดงสมทบในภาพยนตร์โทรทัศน์ เรื่อง ผีแม่ม่ายกับผู้ชายปากแดง กับทางช่อง 3  ในปีถัดมา กีรติเริ่มเป็นที่รู้จักมากขึ้นจากการนำแสดงในมิวสิควีดีโอเพลง แพ้คำว่ารัก ของวงแคลอรี่ส์ บลาห์ บลาห์ และมีโอกาสแสดงสมทบในภาพยนตร์ต่างประเทศ เรื่อง The impossible และ Trade of Innocents  ปี 2555 ก็ได้รับการชักชวนจากบริษัท Broadcast Thai Television ให้เป็นนักแสดงสมทบในละครเรื่อง แรงเงา และทำให้กีรติมีงานแสดงละครโทรทัศน์อย่างต่อเนื่อง อาทิ ดาวเคียงเดือน ผู้กองยอดรัก ลมไพรผูกรัก วันหนึ่งจะเป็นซุปตาร์ ฯลฯ
ปี พ.ศ. 2556 กีรติร่วมกับแอคติ้งโคชและคนเขียนบทละครโทรทัศน์ เพียงไพฑูรย์ สาตราวาหะ ก่อตั้งสตูดิโอสอนการแสดงชื่อ SPARK Drama เปิดสอนการแสดงสำหรับผู้สนใจทั่วไป และ SPARK Drama Team ยังเป็นทีมฝึกสอนการแสดงในละครและภาพยนตร์หลายเรื่อง ในปี 2560 กีรติพักงานแสดงในประเทศไทยและเข้าเรียนหลักสูตร 1 Year Evening Conservatory ที่ Atlantic Acting School และหลักสูตร Summer Intensive ที่ T. Schreiber Studio ที่เมืองนิวยอร์ก ประเทศสหรัฐอเมริกา ปัจจุบัน กีรติได้รับทุน Lillian Disney Scholarship และเข้าศึกษาต่อปริญญาโททางด้านการแสดงที่ California Institute of the Arts เมืองลอสแอนเจลิส ประเทศสหรัฐอเมริกา

**ผลงาน**

**ภาพยนตร์**
 โบอา งูยักษ์ (2549)- 2004 สึนามิ ภูเก็ต (2555)- ลำนำอัมพวา (2555)- ATM เออรัก เออเร่อ (2555)- รับคำท้าจากพระเจ้า (2556)- Trade of Innocents (2556)- Underground (2557)- Twilight over Burma (2558)- ภาพยนตร์ Operation Mekong (2559)

**ละครโทรทัศน์**
 ปี พ.ศ. 2554 แม่ผัวตะบันไฟ แม่ยายตะไลเพลิง (ทีวี ธันเดอร์/ช่อง 3) รับบทเป็น- ปี พ.ศ. 2555 แรงเงา (บรอดคาซท์ ไทย เทเลวิชั่น/ช่อง 3) รับบทเป็น ฉกรรจ์- ปี พ.ศ. 2556 คู่กรรม (เอ็กแซ็กท์/ช่อง 5) รับบทเป็น- ปี พ.ศ. 2556 นางร้ายสายลับ (กู๊ด ฟีลลิ่ง/ช่อง 3) รับบทเป็น- ปี พ.ศ. 2557 ในม่านเมฆ (มายน์แอทเวิร์คส์/ช่อง 3) รับบทเป็น มณฑล (มอลลี่)- ปี พ.ศ. 2557 กุหลาบซ่อนกลิ่น (ควิซ แอนด์ เควส/ช่อง 3) รับบทเป็น กั๊ก- ปี พ.ศ. 2557 รักออกฤทธิ์ (กู๊ด ฟีลลิ่ง/ช่อง 3) รับบทเป็น มิจฉาชีพตรงป้ายรถเมล์ (รับเชิญ)- ปี พ.ศ. 2557 ดาวเคียงเดือน (บรอดคาซท์ ไทย เทเลวิชั่น/ช่อง 3) รับบทเป็น สุดหล่อ - ปี พ.ศ. 2557 หวานใจนายกระจอก (กู๊ด ฟีลลิ่ง/ช่อง 3) รับบทเป็น กิ๊บเก๋- ปี พ.ศ. 2558 ลมซ่อนรัก (ฟีล กู๊ด เอ็นเตอร์เทนเม้นท์/ช่อง 3) รับบทเป็น แจ็ค (รับเชิญ)- ปี พ.ศ. 2558 กระสือมหานคร (ชลลัมพี บราเทอร์/ช่อง 3) รับบทเป็น แหก- ปี พ.ศ. 2558 ผู้กองยอดรัก (กู๊ด ฟีลลิ่ง/ช่อง 3) รับบทเป็น พรมมา - ปี พ.ศ. 2559 สาวน้อยร้อยล้าน (ทีวี ธันเดอร์/ช่อง 3) รับบทเป็น อาทิตย์- ปี พ.ศ. 2559 บุษบาเร่ฝัน (ชลลัมพี โปรดักชั่น/ช่อง 3) รับบทเป็น สมบูรณ์- ปี พ.ศ. 2559 ปดิวรัดา (กู๊ด ฟีลลิ่ง/ช่อง 3) รับบทเป็น บุรุษไปรษณีย์ (รับเชิญ)- ปี พ.ศ. 2560 อาคม (ทีวีซีน แอนด์ พิคเจอร์/ช่อง 3) รับบทเป็น (รับเชิญ)- ปี พ.ศ. 2560 เล่ห์ลับสลับร่าง (โนพร็อบเบลม/ช่อง 3) รับบทเป็น ก้อง (ผู้กำกับการแสดง)- ปี พ.ศ. 2561 ชั่วโมงต้องมนต์ (2561) (ทีวีซีน แอนด์ พิคเจอร์/ช่อง 3) รับบทเป็น พิธีกรรายการเม้าท์ออนเดอะเวย์ (รับเชิญ)- ปี พ.ศ. 2561 ดวงใจในไฟหนาว (2561) (กู๊ด ฟีลลิ่ง/ช่อง 3) รับบทเป็น พิธีกรรายการ MOMEY TALK (รับเชิญ)- ปี พ.ศ. 2562 แรงเงา 2 แรงเงาแรงแค้น (บรอดคาซท์ ไทย เทเลวิชั่น/ช่อง 3) รับบทเป็น ฉกรรจ์- ปี พ.ศ. 2563 สิงหะ นาคะ (ทีวี ธันเดอร์/ช่อง 3) รับบทเป็น กาลจักร  - ปี พ.ศ. 2564 Dare To Love ให้รักพิพากษา (ชลลัมพีโปรดั๊กชั่น/ช่อง 3) รับบทเป็น บวร แจ่มใจ (บอม) (รับเชิญ)- ปี พ.ศ. 2565 ยมทูตกับภูตสาว (เลิฟดราม่า/ช่อง 3) รับบทเป็น ยมทูต 1- ปี พ.ศ. 2566 23:23 สัญญา สัญญาณ Signal TH/TRUE ID รับบทเป็น มนัส- ปี พ.ศ. 2566 สืบสวนสำนวนรัก (ทีวี ธันเดอร์/Thai PBS) รับบทเป็น อนุชิต

**ละครชุด**
 ปี พ.ศ. 2555 เซน...สื่อรักสื่อวิญญาณ ตอน ดาบดื่มเลือด (เอ็กแซ็กท์/ช่อง 5) รับบท- ปี พ.ศ. 2557 แสนดี เดอะซีรีส์ (บริษัท ทรูโฟร์ยู สเตชัน จำกัด/ช่อง True4U) รับบท เก้ง (เลขาท่านประธาน)- ปี พ.ศ. 2557 Club Friday The Series 5 ความลับของมิ้นต์กับมิว (เอไทม์/ช่อง GMM25) รับบท หมี- ปี พ.ศ. 2558 Club Friday To Be Continued ตอน มิ้นต์กับมิว (เก้ง กวาง แก๊งค์/ช่อง GMM25) รับบท หมี- ปี พ.ศ. 2558 I Wanna Be Sup'Tar วันหนึ่งจะเป็นซุปตาร์ (เก้ง กวาง แก๊งค์/ช่อง GMM25) รับบท หวานหวาน- ปี พ.ศ. 2560 ร้อยป่าไว้ด้วยรัก (กู๊ด ฟีลลิ่ง/ช่อง 3) รับบท- ปี พ.ศ. 2560 The Cupids บริษัทรักอุตลุด ตอน กามเทพซ้อนกล (บรอดคาซท์ ไทย เทเลวิชั่น/ช่อง 3) รับบท อัครมงคล- ปี พ.ศ. 2560 เพชฌฆาตตาเพชร ตอนที่ 10 คดีเด็กวัด (โมโน บรอดคาซท์/ช่อง MONO29) รับบท เอื้อ (รับเชิญ)- ปี พ.ศ. 2561 ลมไพรผูกรัก (ชลลัมพีโปรดั๊กชั่น/ช่อง 3) รับบท คณา- ปี พ.ศ. 2561 ตี๋ใหญ่ 2 ดับ เครื่อง ชน (กลมกล่อม โปรดักชั่น/ช่อง MONO29) รับบทเป็น อาต๊ะ (ชาวเขา)- ปี พ.ศ. 2564 Bangkok Breaking มหานครเมือง(ห)ลวง (Netflix)- ปี พ.ศ. 2565 ถ้ำหลวง: ภารกิจแห่งความหวัง (Netflix/ช่อง 3) รับบท บัดดี้ (รับเชิญ)- ปี พ.ศ. 2567 ทนาย-เดือด (ทรูไอดี) รับบท วิทชุเทพ- ปี พ.ศ. 2568 ทวง (โมโนแม็กซ์/ช่อง MONO29) รับบท ศักดิ์- ปี พ.ศ. 2568 The White Lotus Season 3 (HBO Max) รับบท Male Therapist

**มิวสิควิดีโอ**
 เพลง แพ้คำว่ารัก ศิลปิน แคลอรี่ส์ บลาห์ บลาห์ (2554)
*เพลง อย่าทำดี ศิลปิน ทศกัณฐ์ (2562)

**ละครเวที**
 Jesus Christ Super Star (2545)- Guru Theatre I (2549)- ศรีบูรพา (2549)- Guru Theatre II (2550)- ละคร 24 ชั่วโมง (2551)- หยดน้ำตาในทะเล (2551)- GTA เกมชีวิต (2551)- The Mind Game (2551)- Welcome to Nothing (2551)- ประสาทแตก (2551)- หลง/รัก นนทุก (2552)- That’s Amore (2553)- แรงครู (2554)

**อ้างอิง**
หมวดหมู่:บุคคลที่เกิดในปี พ.ศ. 2527
หมวดหมู่:นักแสดงจากจังหวัดเชียงราย
หมวดหมู่:บุคคลจากมหาวิทยาลัยชินวัตร
หมวดหมู่:ครูสอนการแสดงชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย